***Приложение № 5***

*(образец)*

**Д О Г О В О Р**

Днес, ……................ 2014 година, в гр. София между :

**Държавна агенция за бежанците към Министерския съвет (ДАБ при МС),** с адрес: гр.София 1233, бул. „Княгиня Мария Луиза“ №114 Б, БУЛСТАТ 831601932, представлявана от Николай Чирпанлиев – председател на ДАБ при МС и Лъчезар Иванчев – директор на дирекция „ФСД“ на ДАБ при МС - наричани по-долу за краткост **ВЪЗЛОЖИТЕЛ,** от една страна, и

**……………………………………………………………………………………………….** с адрес: …………………………………………………………………………………… ЕИК …………………, представлявано от ………………………………………………… от друга страна, наричано по-долу **ИЗПЪЛНИТЕЛ**

на основание чл. 14, ал.4, т. 2 и чл. 101е от Закона за обществените поръчки (ЗОП) във връзка с проведена обществена поръчка по реда и условията на глава осма „а“ от ЗОП се сключи настоящият договор за следното:

**І. ПРЕДМЕТ НА ДОГОВОРА**

**Чл. 1**. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема и се задължава, срещу определеното в договора възнаграждение да извърши „Доставка и монтаж на автомати за врати и антипаник брави/антипаник лост за нуждите на Държавна агенция за бежанците при Министерския съвет“, съгласно Техническaта спецификация на Възложителя - Приложение № 1aи Оферта на Изпълнителя с вх. № ……………………………, неразделна част от настоящия договор.

### **ІІ. ЦЕНА И НАЧИН НА ПЛАЩАНЕ**

**Чл. 2.** (1) Стойността на поръчката е в размер на………………..….. лева без ДДС, …………………… лева с ДДС, съгласно Ценово предложение на **ИЗПЪЛНИТЕЛЯ,** което е неразделна част от настоящия договор.

(2) Стойността на договора е окончателна.

(3) Всички разходи, направени от ИЗПЪЛНИТЕЛЯ, за изпълнение на поръчката, са за сметка на ВЪЗЛОЖИТЕЛЯ.

**Чл.3.** (1) Определената в чл. 2 цена се заплаща след приемане на изпълнението на договора по реда на чл. 5 и представена фактура от Изпълнителя.

(2) Плащането се извършва в срок до 30 (тридесет) дни след изпълнение на поръчката и представяне на документите по ал. 1, в лева, по банковата сметка на **ИЗПЪЛНИТЕЛЯ**:

Банка:

Адрес на банковия клон:

IBAN:

BIC:

**ІІІ. СРОК ЗА ИЗПЪЛНЕНИЕ**

**Чл.4.** Срок на изпълнение ……………………………………. календарни дни от сключване на договора, но не по-късно от 15.12.2014г.

**IV. ПРИЕМАНЕ НА ИЗПЪЛНЕНИЕТО**

# Чл. 5. (1) Приемането на изпълнението на поръчката се удостоверява чрез приемо-предавателен протокол, подписан от ПРЕДСТАВИТЕЛИ НА ВЪЗЛОЖИТЕЛЯ и ИЗПЪЛНИТЕЛЯ

(2) **ВЪЗЛОЖИТЕЛЯТ** приема изпълнението по договора при условие, че отговаря на изискванията му в Техническата спецификация и Техническото предложение на Изпълнителя.

**V. ПРАВА И ЗАДЪЛЖЕНИЯ НА СТРАНИТЕ**

**А. НА ВЪЗЛОЖИТЕЛЯ**

**Чл. 6. ВЪЗЛОЖИТЕЛЯТ** се задължава:

1. да осигури необходимите средства по чл. 2 от договора за финансиране на обекта.

2. да предостави на Изпълнителя достъп до обекта за извършване на доставките и монтажа.

3. да съдейства за изпълнението на поръчката, като своевременно решава всички административни проблеми, възникнали в процеса на работа, които са от неговата компетентност.

4. да заплати в договорените срокове и при условията на договора дължимите суми.

**Чл.7. ВЪЗЛОЖИТЕЛЯТ** има право:

1. да получи договорените доставка и монтаж, предмет на договора по реда и условията, предвидени в него.
2. да контролира изпълнението на договора, без с това да затруднява дейността на ИЗПЪЛНИТЕЛЯ.
3. да поиска замяна на доставен артикул с друг при констатирано несъответствие с техническото предложение на ИЗПЪЛНИТЕЛЯ.

**Чл.8.** Организацията по изпълнението на договора, от страна на ВЪЗЛОЖИТЕЛЯ, се осъществява от ………………………….., а контролът от ………………………………....

**Б. НА ИЗПЪЛНИТЕЛЯ**

**Чл.9. ИЗПЪЛНИТЕЛЯТ** се задължава:

1. да изпълни поръчката в съответствие на изискванията на Техническата спецификация на Възложителя и Техническото предложeние за изпълнение на поръчката от **ИЗПЪЛНИТЕЛЯ.**

2. да изпълни предмета на поръчката качествено, в съответствие с действащите нормативни разпоредби и стандарти.

3. да изпълни поръчката в договорения срок по чл. 4, като организира и координира цялостния процес на изпълнение в съответствие с действащата нормативна уредба в Република България.

4. да уведомява своевременно писмено **ВЪЗЛОЖИТЕЛЯ** винаги, когато съществува опасност от забавяне или нарушение изпълнението на договора.

5. да не разпространява под каквато и да е форма всяка предоставена му във връзка с изпълнение на поръчката информация, имаща характер на търговска тайна и лични данни по смисъла на ЗЗЛД, или изрично писмено упомената от **ВЪЗЛОЖИТЕЛЯ** като такава.

**Чл.10. ИЗПЪЛНИТЕЛЯТ** има право:

1. да получи договореното в чл. 2 възнаграждение при изпълнение на предмета на поръчката в съответствие с условията на раздел II от настоящия договор.
2. да изисква от ВЪЗЛОЖИТЕЛЯ необходимото съдействие за изпълнение на поръчката

**Чл.11. ИЗПЪЛНИТЕЛЯТ** няма право да се позовава на незнание и/или непознаване на обекта, предмет на договора, поради която причина да иска изменение на същия**.**

**VI. НЕУСТОЙКИ**

**Чл.12.** При забава виновната страна дължи неустойка в размер на 0.5% от общата стойност по чл. 2 за всеки просрочен ден, но не повече от 10% общо.

(2) При виновно некачествено извършване на доставката и монтажа, освен задължението за отстраняване на недостатъците, ИЗПЪЛНИТЕЛЯТ дължи и неустойка в размер на 2 % от стойността на договора.

(3)Когато доставката е напълно негодна за изпълнение, ВЪЗЛОЖИТЕЛЯТ може да прекрати договора и да претендира възстановяване на платеното възнаграждение.

**Чл.13.** **ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**VII. НЕПРЕОДОЛИМА СИЛА**

**Чл. 14.** (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

(2) Страната, засегната от непреодолима сила, е длъжна да предприеме всички възможни усилия и мерки, за да намали до минимум понесените вреди и загуби, както и да уведоми писмено другата страна незабавно (в срок не по-дълъг от 24 часа) при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**VIII. ПРЕКРАТЯВАНЕ НА ДОГОВОРА**

**Чл. 15.** Настоящият договор може да бъде прекратен:

1. С изпълнението на всички задължения на страните;

2. По взаимно съгласие между страните, изразено в писмена форма;

3. При настъпване на обективна невъзможност за изпълнение на възложената работа;

4. При виновно неизпълнение на задълженията на една от страните по договора с 3 /три/ дневно писмено предизвестие от изправната до неизправната страна.

**IX. ОБЩИ РАЗПОРЕДБИ**

**Чл. 16.** Договорът влиза в сила от деня на неговото подписване.

**Чл. 17.** Всички съобщения между страните във връзка с настоящия договор следва да бъдат в писмена форма.

**ВЪЗЛОЖИТЕЛ:**

Лице за контакт:…………………..

Тел: ………………………………...

Факс: ………………………………

E-meil: …………………………….

**ИЗПЪЛНИТЕЛ:**

Лице за контакт:…………………..

Тел: ………………………………...

Факс: ………………………………

E-meil: …………………………….

**Чл.18.** За неуредените в настоящия договор въпроси се прилагат разпоредбите на действащото законодателство на Република България.

**Чл. 19.** Споровете по тълкуването и изпълнението на този договор се решават чрез преговори между страните, а при непостигане на съгласие - по съдебен ред.

Настоящият договор се състави и подписа в 2 /два/ еднообразни екземпляра – по един за всяка от страните.

**Приложения:**

1. Техническа спецификация на Възложителя;

2. Техническо предложение на Изпълнителя;

3. Ценово предложение на Изпълнителя;

4. Документ, издаден от компетентен орган, за удостоверяване липсата на обстоятелствата по чл. 47, ал. 1, т. 1 от ЗОП;

5. Декларация по чл.47, ал.5 от ЗОП.

**ВЪЗЛОЖИТЕЛ: ИЗПЪЛНИТЕЛ:**